Norges herligste

Norges herligste er en norsk dokumentarserie og talentkonkurranse ledet av Ylvis-brødrene som gikk på TVNorge fra  til . I dette programmet reiste de to programlederne gjennom Norge på utkikk etter fargerike mennesker. De søkte etter dem som så annerledes på ting, som brant for noe spesielt, som hadde spesielle hobbyer eller som var noe for seg selv. Over 50 personer ble evaluert og til slutt skulle de kåre den de mente var «Norges herligste». Serien ble avsluttet med en prisutdeling på Edderkoppen i Oslo. Bjørn Antonsen alias «Skjærgårdstrubaduren» vant kåringen.

Sesong 2 av programmet, kalt Nordens herligste, ble sendt på TVNorge i 2010. Denne ble imidlertid ingen seersuksess.

 Seertall 
Serien ble beskrevet som en seersuksess for TVNorge. Premieren ble sett av .

Aftenpostens Per Haddal gav premieren terningkast fire.

Opphav
Norges herligste er en norsk versjon av det svenske programmet 100 höjdare som gikk på Kanal 5 fra 2004 til 2008.TV2 - Norges herligste (23.11.2008) «"Norges Herligste" er basert på det svenske programformatet "100 Høydare".» Den svenske versjonen ble ledet av komikerne Filip Hammar og Fredrik Wikingsson.

 Deltakerne 
Deltakeroversikt med diverse informasjon om deltakerne.TVNorge: Norges herligste 2008 - Deltakere (besøkt 5.1.2016)
 Tightsmannen: Arve Møllevik (født 1964) er dykkeleder fra Søgne som liker å gå i altfor trange damejeans.
 Sjamanen: Eirik Myrhaug (født 1943) fra Gratangen i Troms er same og sjaman som påstår han spår om framtiden og kurerer personlige problemer.
 Thaimannen: Harald Haraldsen (født 1940) bosatt i Oslo har reist nesten hele livet. Favorittlandet er Thailand.
 Du-deli-du-duden: Oddvar Torsheim (født 1938), fra Førde er musiker og billedkunstner. Kjent som en særegen karakter og dyktig billedkunstner.
 Naturistkvinnen: Helga Lara (født 1943) og samboeren har vært naturister i over 20 år.
 Nasjonalsangmannen: Daniel Drageset (født 1985) fra Ålesund er journaliststudent og spesielt interessert i nasjonalsanger.
 Torghandleren: Thor Werner Andersen (født 1957) driver en liten torgbod midt i Sandefjord sentrum.
 Frekkismannen: Arnie Norse (1925–2016) var en trubadur som synger viser grovere enn de fleste.
 Ma Pantha Anjana: Brita Skuterud (født 1949) fra Søndre Land er livskunstner og praktiserer alt fra healing til fargeterapi. 
 Spikermattemannen: Ragnar Kleiv (1971–2009) fra Skotfoss utenfor Skien har Guinness-rekord i benkpress på spikermatte og i knusing av betong med pannen.
 Pennesamleren: Rolf Ressem (født 1964) fra Levanger samler på penner med logoer og har mer enn  penner.
 Blåbærkongen: Helge Bjørndal (født 1960) fra Bjørndalen utenfor Bergen er ekspert på blåbær. Han plukker flere hundre liter hvert år.
 Art Ranger: Ingar Aasen (født 1964) fra Fredrikstad er en kunstner som er bosatt seg i en russisk panservogn i Fredrikstad som han selv har dekorert.
 Rollespillmannen: Gustav Holberg (født 1976) fra Oslo er eventyrforteller og særskilt aktiv innen rollespillmiljøet.
 Kiwi Bob: Bob Mellemstrand (født Bernt Ronny) (født 1974) fra Nærbø reiser fra Kiwi-butikk til Kiwi-butikk og leter etter varer som har gått ut på dato.
 Livsforlengeren: Trygve Bauge (født 1957) fra Oslo sørget for å få frosset ned sin egen bestefar da han døde. Liket ble fraktet på tørris til USA, hvor han ligger den dag i dag. Trygve håper at vitenskapen en dag vil gjøre det mulig å vekke ham til live igjen.
 Big Boy: Vidar John Myklebust (født 1958) fra Ellingsøya driver kombinert frisør og homsepornobutikk på Grünerløkka i Oslo.
 Stemmepedagogen: Marius Holth (født 1971) fra Horten jobber som stemmepedagog i Oslo og er engasjert i mange interessante prosjekter.
 Dukketeatermannen: Gunnar Borgen Nygård (født 1952) fra Bergen har drevet med Commedia dukketeater i 30 år.
 Boxershortsmannen: Kjell Viland (født 1942) fra Kristiansand er en pensjonert adjunkt som trives best i bare boxershorts.
 Juger'n: Leif Arne Rolfstad (1963–2025) drev et bilopphøggeri i Hokksund. Han fikk stadig nye ideer til uskyldige «pranks» med kundene.
 Pubmannen: Frank Kjell Storeide (1947–2010) åpnet pub i Trandal ved Hjørundfjorden, en av Norges minste bygder, som kun har syv innbyggere.
 Mustasjemannen: Terje Aaberg (født 1956) fra Trondheim er stolt president av «Den Norske Mustach-club». Klubben ble startet i 1991 av noen ildsjeler «for saken» i Trondheim.
 Evighetsmaskinmannen: Reidar Finsrud (født 1946) fra Drøbak er en multikunstner og oppfinner som bla. annet arbeider med å konstruere evighetsmaskiner.
 Kanal 24-mannen: Denny Omdal (født 1962) fra Hvittingfoss er freelancereporter for Kanal 24. Han er svært opptatt av hva som skjer i trafikken, og får med seg det som skjer.
 Oppfinneren: Arnold Selnes (1922–2014) var oppfinner og skrev bok om alle oppfinnelsene han har laget gjennom tidene, i håp om at noen skulle sette dem ut i livet.
 Sildakongen: Arvid Otto Mørch (født 1954) fra Karmøy er kjent for sildeproduksjon og har gjennom sin folkelige framtreden fått navnet «Hele vestlandets nasjonalikon».
 Skrothandleren: Alfred Letrud (1928–2016) var samler og brukthandler – og bodde på en gammel gård i Kvam. Den var stappfull av gamle greier som han stadig kjøpte fra loppemarkeder og antikvariater.
 Hurtigrutemannen: Jan Arild Hagen (født 1944) fra Ålesund elsker Hurtigruta. Han møter den på kaia hver dag, og har enorme mengder bilder og informasjon om båten. Han er en ivrig flaskesamler og en kjenning i Ålesundsområdet. 
 Solenergimannen: Svein Lilleengen (født 1940) fra Ørland i Sør-Trøndelag er en filosof og melkebonde som er opptatt av miljøet og bruker parabolantenne og solenergi så ofte han kan. Parabolen dekker han med sølvfolie og retter den mot solen.
 Freakshowdama: Iselin Bruff-Johansen (født 1977) henter inspirasjon fra skogene når hun syr dyriske kostymer til det hun selv kaller for «Freakshow». Hun og mannen bor i en turkis hytte med gule karmer i skogen utenfor Kristiansand.
 Bilskiltmannen: Alf Bjarne Nybru (født 1947) fra Bergen er over gjennomsnittet opptatt av bilskilt. Han har mellom  og  fotografier av skilt.
 Maratonmannen: Hans-Jacob Berntsen (1942–2017) fra Bergen var en kompromissløs maratonentusiast som løp over 200 maratonløp.
 Tommen: Tom Bjerknæs (1950–2020) fra Oslo hadde en spesiell historie og drev meget aktivt med snowboard.
 Energidama: Solveig Løvhaug (født 1953) fra Halden mener hun kan måle energien på alt og alle. Hun forsøker å leve av lydhealing og spøkelsesjakting.
 Saueklippmannen: Oddvard Auflem (1940–2025) levde av å være sauebonde i Olden. Han bodde alene hele sitt liv, og var en kjent karakter blant de  innbyggerne i bygda. Han var glad i motorsager, og hadde hele 14 stk. Klippemaskiner til sau hadde han ca. 40 av.
 Togmannen: Jan Erik Hole (født 1955) fra Skoppum har to spesielle hobbyer. Den ene dreier seg om toglinjer, mens den andre hobbyen går ut på å samle på damejakker.
 50-tallsmannen: Karl Erik Johansen (1943–2020) fra Notodden/Tranby elsket 1950-årene og gjorde om leiligheten sin til et 50-talls museum, der han blant annet hadde et av de første videospillene som kom til Norge.
 Eremitten: Jon J. Skaar (1925–2013) fra Botnen, nær Øystese i Hardanger var en spesiell mann som trivdes best utenfor allfarvei. Langt utenfor. Han bodde på toppen av et fjell.
 Lirekassedama: Randi Nesvik (1934–2015) fra Skrova, Lofoten var en populær entertainer i Stavangerregionen.
 Veteranbilmannen: Per Bakstad (født 1950) fra Nittedal samler på veteranbiler i en låve.
 Termocontainermannen: Olai Njå (1916–2010) fra Sandnes, var en melkebonde som på sine eldre dager valgte å bli boende i en termocontainer på eiendommen sin og levde et særdeles enkelt liv.
 Togteatermannen: Tore Frisell Haagensen (født 1952) fra Oslo er en pedagog og tidl. stasjonsmester på Sandermosen stasjon med en enorm passion for tog og teater.
 Sykkelpsykiateren: Eivind Andreas Endresen (født 1944) fra Egersund er selverklært sykkelpsykiater og driver hattebutikk.
 Ugledama: Turid Breidalen (født 1945) fra Måløy har en enorm uglesamling. 3600 ugler er plassert hjemme hos Turid.
 Tegneseriemannen: Jan Petter Krogh (født 1958) fra Brandbu er en guru når det gjelder tegneserier. Han er bestyrer på Tegneseriemuséet, og han er også president i Norsk Tegneserieforum.
 Cowboy- og karaokemannen: Inge Stian Fjærvik (født 1953) fra Tingvoll er lidenskapelig opptatt av country, cowoboymote og karaoke.
 Urmannen: Steinar Werner Johansen (født 1954) fra Tistedal utenfor Halden er en ekte klokkeentusiast. Både huset hans og hytta er fulle av ulike typer ur og klokker.
 Ufomannen: Leif Vinje (1927–2016) fra Trondheim var ekspert på utenomjordisk kontakt og mente å ha mye kunnskap om fremmede vesener fra andre planeter.
 Trailerlydmannen: Gunnar Jensen (født 1976) fra Arendal er ekspert på å lage ulike trailerlyder.
 Erotikkmannen: Arnfinn Wiksaas (født 1935) fra Nordarnøy har laget en encyklopedi med erotiske ord og har mange erotiske duppeditter i huset sitt.
 Stein-saks-papirmannen: Geir Arne Brevik (født 1980) fra Oslo har deltatt i stein-saks-papir-VM og -NM og vært landslagstrener og president i Norsk forbund for stein, saks, papir.
 Gatemusikanten: Gustav Angry Andersson (født 1942) fra Sverige, bosatt i Molde er en gatemusikant med et stort humør og spiller og synger med keyboardet sitt.
 Skjærgårdstrubaduren: Bjørn Antonsen (1943–2016) fra Drammen var en energisk mann med stor kjærlighet for musikk, sang og sin kjære båt. Han ga ut flere plater og var en humoristisk og energisk mann med godt humør som sjelden satt stille.
 Tirsdagsklubbmannen: Knut Motzfeldt (født 1953) fra Oslo er en original tekniker som har tirsdagsfest hver tirsdag. Da drikkes det og mye god stemning.
 Sirkusmannen: Vidar «Abbadull» Abbedissen (1949–2010) fra Tysvær hadde sitt eget enmanns-sirkus med ulike triks og finurligheter.
 Planespotteren: Glenn Bøhn Melhus (født 1987) fra Kristiansand er en flyglad sørlending som elsker foto og fly. Han tar bilder av fly på Kjevik flyplass og legger ut på nettet med mer.
 Buck Callahand: Buck Callahand (født Ivar Johan Pettersen) (født 1962) er en USA-glad mann som er meget interessert i cowboykultur.
 DJ Bakkeslett: Bjarne-Gunnar Bakkeslett (født 1949) fra Kirkenes/Bjørnevatn er en DJ med en ekstravagant stil som liker å skille seg ut med mye farge, pyroteknikk med mer.
De som ikke kom med i de ordinære programmene, men som vises i ekstramateriell i siste episode i 2008: Speedway-bestefaren, Alvespråkmannen fra Askøy, Hestehviskeren, Plystrekongen, Barokkmannen i Oslo, Slipsmannen, Gatesamlermannen og Vektløfteren fra Larvik – Tormod Jensen (1926–2012).

 DVD 
En tre timer lang DVD med høydepunkter fra serien ble utgitt i 2009.Filmforumet - Norges herligste (besøkt 5.1.2016)

 Referanser 

Kategori:TV-produksjoner på TVNorge
Kategori:Norske TV-produksjoner fra 2000-årene
Kategori:Norske dokumentarserier
Kategori:Norske underholdningsprogrammer på TV
Kategori:Norske talentkonkurranser på TV